23.2.2023
FI
Euroopan unionin virallinen lehti
L 58/627 KOMISSIO OSASTO 05 — ALUEKEHITYS JA KOHEESIO
LUKU 05 04 — TUKI KYPROKSEN TURKKILAISELLE YHTEISÖLLE (jatkoa)
05 04 01
(jatkoa) Selvitysosa Määräraha on tarkoitettu kattamaan Kyproksen yhdistymisen helpottamiseen asetuksen (EY) N:o 389/2006 mukaisesti annettavan avun jatkaminen.
Tuella pyritään edistämään Kyproksen turkkilaisen yhteisön taloudellista kehitystä siten, että erityisenä painopisteenä on saaren taloudellinen yhdentyminen ja yhteyksien parantaminen saaren kahden yhteisön välillä ja unionin kanssa sekä valmistelut unionin säännöstön soveltamiseksi.
Apua annetaan kyseisessä asetuksessa määritellyillä aloilla, joita ovat muun muassa sosiaalisen ja taloudellisen kehityksen edistäminen, infrastruktuurin kehittäminen ja uudelleenorganisointi, sovittelua koskevat toimet, luottamusta lisäävät toimet ja tuki kansalaisyhteiskunnalle sekä Kyproksen turkkilaisen yhteisön lähentäminen unioniin, mihin sisältyvät mm.
Kyproksen turkkilaisesta yhteisöstä tulevien opiskelijoiden apurahat.
Lisäksi TAIEX-välinettä käytetään oikeudellisten tekstien laatimiseen, jotta ne olisivat sovellettavissa, kun Kyproksen kysymyksen kokonaisvaltainen ratkaisu tulee voimaan, sekä unionin säännöstön soveltamisen valmistelemiseksi.
Soveltaminen ajankohtaistuu heti, kun jälleenyhdistymisestä on päästy poliittiseen sopimukseen.
Määrärahan avulla voidaan erityisesti jatkaa unionin rahoitustukea, jolla autetaan tehostamaan kateissa olevien henkilöiden komitean työtä, jotta komitea saavuttaisi toimintasuunnitelmassaan esitetyt tavoitteet kateissa olevien henkilöiden tunnistamisen nopeuttamisesta.
Sen avulla voidaan myös panna täytäntöön kulttuuriperintöä käsittelevän yhteisöjenvälisen teknisen komitean päätökset, joissa olisi oltava mukana myös vähemmistöjä koskevia hankkeita.
Määräraha tulee käyttää muun muassa aiemmilla määrärahoilla rahoitettujen töiden, hankintojen ja avustusten tulosten tukemiseen.
Näiden lisäksi voidaan jatkaa mitä erilaisimmille taloudellisille ja kansalaisyhteiskunnan edunsaajille – kansalaisjärjestöille, opiskelijoille, opettajille, kouluille, maataloustuottajille, pienille kyläyhteisöille ja yksityissektorille – tarkoitettuja avustusohjelmia.
Toimilla edistetään sosioekonomista kehitystä, ja niiden johtoajatuksena on saaren jälleenyhdistyminen.
Etusijalle asetetaan mahdollisuuksien mukaan hankkeet, joiden tavoitteena on sovinnon ja siltojen rakentaminen sekä luottamuksen lisääminen saaren kahden yhteisön välillä.
Tällaiset toimet ovat osoitus unionin vahvasta pyrkimyksestä ja sitoutumisesta Kyproksen kysymyksen ratkaisemiseen ja saaren jälleenyhdistymiseen.
05 04 99
Aikaisempien ohjelmien ja toimien loppuun saattaminen Selvitysosa Momentin määrärahat on tarkoitettu kattamaan aiemmilta vuosilta maksamatta olevat sitoumukset.
05 04 99 01
Aiemman (vuotta 2021 edeltävän) taloudellisen tuen loppuun saattaminen Kyproksen turkkilaisen yhteisön taloudellisen kehityksen edistämiseksi Numerotiedot (Jaksotetut määrärahat) Määrärahat 2023 Maksusitoumukset
p.m.
Määrärahat 2022 Maksut
25 000 000
Maksusitoumukset
p.m.
Toteutus 2021 Maksut
30 000 000
Maksusitoumukset
0,—
Maksut
34 400 000,—